EKOLOŠKA KATASTROFA U ŠPANIJI - PRIJETI  I PORTUGALU. 5/12/02 - 2002-12-05
Nakon Španije i Portugal je sad u stanju pripravnosti zbog naftne mrlje koja se izlila sa tankera potonulog u blizini španske obale i k
Portugalski zvaničnici su izjavili da je kasno sinoć na 20 kilometara od portugalske obale uočena manja naftna mrlja. Španski zvaničnici su proširili zabranu ribolova od sjevero-zapadne obale Galicije do portugalske granice. U međuvremenu, slabo opremljeni, a jako propterećeni, dobrovoljci u Španiji nastoje da izdrže i nastave sa operacijom čišćenja nafte koja je iscurila iz potopljenog tankera Prestige i da zaustave talase otrovne sirove nafte koji su već prekrili gotovo 200 plaža na španskoj obali. Još jedan španski prirodni rezervat našao se na udaru ove prijetnje. Crna ljepljiva masa prekrila je obale otoka Cies, poznatog kao raj za nudiste i ptice selice. Prije toga, stradao je rezervat Corrubedon, a gotovo je uništeno i dragocjeno uzgajalište školjki na ušću Ria de Arousa. Ribari i lokalno stanovništvo kritiziraju špansku vladu da je akciju čišćenja pokrenula isuviše kasno, i sami preuzimaju stvari u svoje ruke, doslovce rukama vadeći ljepljive gomile mazuta iz vode. Preumorni i nervozni, dobrovoljci, lokalni ribari i mještani, se ljute i što ne dobijaju bolju zaštitnu opremu, ali ne prestaju sa radom... Natovaren sa 77 hiljada tona mazuta, odnosno nepreradjene nafte, tanker Prestige je prvo napukao u nevremenu i počeo da ispušta naftu, a zatim se prelomio na pola i 13. novembra potonuo u Atlantiku nadomak španske obale. No prije nego je potonuo, iz broda se u more izlilo, kako se procjenjuje, oko 17 hiljada tona tog otrovnog, smrdljivog zagadjivača. U toku je hitna misija francuske podmornice za velike dubine, Nautile, poznate po tome što je otkrila ostatke Titanika. Ovaj put je njen zadatak bio da se spusti oko 3 i po kilometra do dna gdje su konačno pali ostatci broda i da provjeri da li potonuli rezervoari ispuštaju ostatak nafte u vodu. Nažalost, snimci iz podmornice načinjeni danas, pokazuju da rezervoari na dnu i dalje ispuštaju naftu u okean. Medjutim, i petina ukupnog tovara koja je do sada iscurila u vodu, već je previše i raširena je toliko da, kako kažu dobrovoljci, napada u talasima. Upravo očišćena plaža Larino, osvanula je sutradan ponovo pokrivena velikim mrljama guste crne mase. Mrtva kornjača, potpuno umotana u tu crnu masu - ostala je kao jeziva ilustracija potpunog uništenja prirodne okoline i života.